Beşiktaş JK (fudbal)

**Beşiktaş** je turski fudbalski klub iz grada Istanbula, igra u Süper ligi tj. u prvoj turskoj ligi. Ima vrlo bogatu prošlost sa mnogim uspjesima i nezaboravnim epizodama, među ostalim ima šesnaest naslova prvaka Turske.

## Historija
*Gimnastički klub Beşiktaş* je osnovan u martu 1903. godine u tadašnjem Osmanskom carstvu i stoga je najstariji turski sportski klub. Prve sekcije kluba bile su hrvačka, boksačka, dizačka i nekoliko gimnastičkih sekcija. Strogi osmanski zakoni su ublaženi proglašenjem *Meşrutiyeta*, zakona koji dopušta i osnivanje sportskih klubova. Klub je službeno registriran 20. januara 1910. pod imenom *Beşiktaş Ottoman Gymnastics Club*, a Şükrü-paša je postao njegov prvi službeni predsjednik. Time je Beşiktaş postao i prva službeno registrirana turska momčad. Oko 1910. fudbal je postao glavni sport Osmanskog carstva, tako da su mu članovi Beşiktaşa postupno počeli pridavati više pažnje. Neki od mladih patriota iz gradske četvrti Beşiktaş su pritom osnovali dva nogometna tima, *Valideçeşme* i *Basiret*, pod vodstvom Şeref-bega. Godine 1911. ta dva tima su se udružila i stvorila Osmanski gimnastički klub Beşiktaş. Za kratko vrijeme fudbal je postao glavni dio društva. Godinama se vjerovalo da su originalne boje Beşiktaşa bile „crveno-bele” a zatim privremeno pretvorena u „Crno-bijele”, u znak sećanja na mučenike iz Balkanskih ratova, uključujući i nekoliko igrače iz kluba. Iako većina pisanih izvora podržava ovu tvrdnju, detaljna studija sprovedena za Beşiktaşov dokumentarni film uoči stogodišnjice postojanja pokazala je da crvena boja nikada nije korišćena u prvim bojama kluba a boje kluba su uvijek bile crno-bijele. Izbijanjem Prvog svjetskog rata koji je uslijedio nakon Balkanskih ratova, sportske aktivnosti u klubu su prestale jer su mnogi sportaši otišli služiti na prvoj liniji. Dok je kraj rata omogućio preživjelim sportašima da se vrate, tim je se suočio sa teškim razdobljem tijekom okupacije Istanbula, ali se uspio oporaviti uz naporan rad Şeref-bega Beya.

Godine 1924. Beşiktaş je ušao u Istanbulsku nogometnu ligu zajedno sa Galatasarayem, Fenerbahçeom i drugim istanbulskim momčadima. Beşiktaş je postao prvi prvak lige u sezoni 1923/24., ali nije uspio postići veći uspjeh u ligi. Galatasaray i Fenerbahçe bili su dva dominantna tima do sredine 1930-ih. Beşiktaş je osvojio svoj drugi naslov prvaka u Istanbulu u sezoni 1933/34., kao i svoje prvo tursko fudbalsko prvenstvo iste godine, pobijedivši 29. oktobra 1934. izmirski Altay u finalu 3:1.

Godine 1937. osnovana je Turska državna liga. U prethodnoj sezoni 1936/37. Istanbulske lige, Beşiktaş je završio na četvrtom mjestu, što mu je donijelo mjesto u Državnoj ligi. Te prve sezone Beşiktaş je završio na 3. mjestu iza Fenerbahçea i Galatasaraya. Crno-bijeli su zatim osvojili rekordnih pet uzastopnih prvenstava u Istanbulskoj ligi između 1939. i 1943.

Profesionalni fudbal je stupio u snagu u Turskoj 1952. godine. Godine 1959. osnovana je *[[Süper Lig (Turska)|Millî Lig]]*, prva nacionalna profesionalna fudbalska liga. Završivši na 2. mjestu u Bijeloj skupini i ne uspjevši doći do dvomeča finala prve godine natjecanja, Beşiktaş je osvojio svoj prvi naslov u sljedećoj sezoni. Godine 1960. klub je također sudjelovao u Ligi prvaka, postavši prva turska momčad koja je ikada sudjelovala na turniru. U godinama koje su uslijedile, Beşiktaş je u Turskoj završio na trećem mjestu 1961. i 1962., na drugom mjestu 1963., 1964. i 1965. Zatim je 1966. i 1967. osvojio uzastopne naslove prvaka.

Nakon 1967., Beşiktaşov učinak je malo opao, dok su Trabzonspor, Fenerbahçe i povremeno Galatasaray nastavili s uspjehom. Beşiktaş je samo jednom u desetljeću završio na drugom mjestu, u sezoni 1973/74.

Nakon razdoblja od petnaest sezona bez naslova prvaka, crnobijeli su stavili točku na svoje loše rezultate u sezoni 1981/82. sa iznenađujućom titulom prvaka pod vodstvom jugoslavenskog trenera Đorđa Milića, osvojivši još jednu u sezoni 1985/86. Tih godina huliganstvo je bio veliki problem koji je započeo u Europi i proširio se po cijeloj Turskoj. U Beşiktaşu huliganska ponašanja navijača je dovelo do čestih tučnjavama unutar i izvan stadiona. Najuspješniji niz u Süper Ligi sa tri uzastopna prvenstva je došao u ranim 1990-ima pod upravom Gordona Milnea. Tri igrača momčadi – Metin Tekin, Ali Gültiken i Feyyaz Uçar – bili su zapaženi za značajan doprinos momčadi tijekom ovog razdoblja, tako da su ostali u pamćenju kao trio Metin-Ali-Feyyaz („MAF”). Jedine tri uzastopne titule u historiji kluba dogodile su se u sezonama 1989/90., 1990/91. i 1991/92. Beşiktaş je postao prvi i jedini neporaženi prvak u historiji Süper Lige. Pod Milneovim vodstvom, tim je usvojio sustav 4–4–2. Igrom niz linija, ukrštanjima i osvajanjem lopti u zraku momčad je bila u dobroj formi i postigla mnogo golova. Dana 15. oktobra 1989., Beşiktaş je srušio rekord Süper Lige za najveću pobjedničku razliku u utakmici s 10:0 pobjedom nad Adana Demirsporom, zbog čega je označena kao jedna od šesnaest najvećih utakmica u historiji kluba. Sakupivši 79 bodova u 34 utakmice, Beşiktaş je osvojio 1. Ligu 1994/95. sa njemačkim trenerom Christophom Daumom, 3 boda ispred Trabzonspora.

Poslije duge dominacije Galatasarayja, klub je osvojio naslov Süper Lige 2002/03., na stogodišnjicu svog postojanja, pod vodstvom rumunjskog trenera Mircee Lucescua, nakon velike promjene u ekipi sa devet dolazaka u ljetnom prijelaznom roku, uključujući povratak bivših igrača Sergena Yalçına i Serdara Topraktepea, pobijedivši u sva četiri istanbulska derbija, izgubivši samo jednu utakmicu u ligaškim susretima, Beşiktaş je osigurao naslov u pretposljednjem kolu protiv Galatasaraya pogodkom u posljednjoj minuti Sergena Yalçına, zaključivši tako utakmicu 1:0 na İnönü stadionu. Ekipa je također stigla do četvrtfinala Kupa UEFA 2002/03. U sezoni 2008/09. Beşiktaş je osvojio naslov prvaka sa trenerom Mustafom Denizlijem.
Nakon dolaska Şenola Güneşa na mjesto glavnog trenera u 2015. godini, Beşiktaş je uzastopce osvojio ligu 2015/16. i 2016/17. Beşiktaş je ponovno osvojio ligu 2020/21., pod vodstvom bivšeg igrača i klupske legende Sergena Yalçına.

## Značajni igrači
***Vratari***:

* Mehmet Ali Tanman
* Sabri Dino
* Necmi Mutlu
* Rasim Kara
* Fevzi Tuncay
* Rüştü Reçber
* Mert Günok
* Ersin Destanoğlu

***Braniči***:

* Süleyman Oktay
* Necip Uysal
* Ahmet Berman
* Recep Çetin
* Alpay Özalan
* Gökhan Zan
* İsmail Köybaşı
* Rıdvan Yılmaz
* Rıza Çalımbay
* Hristo Kostanda
* Gökhan Keskin
* Domagoj Vida
* İbrahim Toraman
* Eşref Özmenç
* Vedat Okyar
* Ali İhsan Karayiğit
* Ronaldo Guiaro
* Ulvi Güveneroğlu
* Zekeriya Alp
* Vedii Tosuncuk

***Veznjaci***:

* Faruk Sağnak
* Süleyman Seba
* Sergen Yalçın
* Tayfur Havutçu
* Ayhan Akman
* Olcay Şahan
* Ricardo Quaresma
* Oğuzhan Özyakup
* Dorukhan Toköz
* Metin Tekin
* Nihat Kahveci
* Recep Adanır
* Hakkı Yeten
* Sabri Gençsoy
* Ahmet Özacar
* Mehmet Özdilek
* Yusuf Tunaoğlu
* Hüseyin Saygun
* İbrahim Üzülmez

***Napadači***:

* Hüsnü Savman
* Şeref Görkey
* Sanlı Sarıalioğlu
* Coşkun Taş
* Ertuğrul Sağlam
* İlhan Mansız
* Cenk Tosun
* Daniel Pancu
* Semih Kılıçsoy
* Kemal Gülçelik
* Demba Ba
* Ali Gültiken
* Oktay Derelioğlu
* Güven Önüt
* Ante Rebić
* Bobô
* Feyyaz Uçar
* Şükrü Gülesin
* Daniel Amokachi

## Napomene